钦定古今图书集成/明伦汇编/氏族典/第623卷 > 《郑樵通志》 > 拓跋范
## 钦定古今图书集成/明伦汇编/氏族典/第623卷 > 《郑樵通志》 > 拓跋范

按《魏书乐安王传》：“乐安王范，泰常七年封。雅性沉厚，
宽和仁恕。世祖以长安形胜之地，非范莫可任者，乃
拜范都督五州诸军事、卫大将军、开府仪同三司、长
安镇都大将，高选才能以为僚佐。范谦恭惠下，推心
抚纳，百姓称之。时秦土新罹寇贼，流亡者相继，范请
崇易简之治，帝纳之。于是遂宽徭，与人休息。后刘洁”
之谋，范闻而不告。事发，因疾暴薨。